ming030890/wiki-yue-high-quality huggingface dataset:
三缺一劇團

三缺一劇團（英文：Short One Player）喺2003年成立，係輔仁大學英文系四個鍾意表演嘅同學所建立。2005年通過臺北市政府立案後，每年固定推出一場以上演出。

劇團特色與團名由來
三缺一劇團嘅名，係因為創團當初，四個團員每次排演討論，梗有一個唔知點解唔能夠出席，喺開玩笑嘅情況之下，就用咗麻雀術語「三缺一」做團名。而呢個「缺」嘅概念，就啱啱係「圓滿」嘅對照。三缺一所關注嘅焦點，係日常生活經驗中嘅社會議題，好似家庭、愛情、政治、歧視、同志等等。以「人」為出發點，藉人同人間相處嘅「缺」，同台下觀眾做無言嘅交流，引起共鳴，一齊省思對立於缺嘅「圓」。

演出作品
2003年：
2004年：
2005年：
2006年：
2007年：
2008年：
2012年：
2013年喺香港演出。
2013年：
《大宅門．月光光》
2014年：
「土地計劃-首部曲」：《蚵仔夜行軍》、《還魂記》，2015年喺基隆演出。
三美威魯

三美威魯（馬來話：Samy Vellu，淡米爾文：சாமிவேலு சங்கிலிமுத்து，1936年3月8號—2022年9月15號）係馬來西亞政治人。馬來西亞印度國民大會黨（國大黨）在位最耐嘅黨主席，由1979年到依家，連任咗11屆黨選。佢曾係馬來西亞嘅工程部長同資歷最深嘅內閣部長，直至2008年大選。2022年9月15號逝世，終年86歲。

個人觀點
2018年1月31號，三美威魯到黑風洞出席大寶森節慶典時，向媒體公開讚揚馬來西亞前首相馬哈迪係一個好人，亦係好阿頭。佢話，佢唔想評論馬哈迪係咪希望聯盟最好嘅首相人選，不過根據佢同馬哈迪共事咁多年，佢知馬哈迪係好人同好阿頭。
同年5月15號，三美威魯對於新任首相馬哈迪領導嘅新政府有信心，並會帶領曬馬人民建設更副前途嘅馬來西亞。佢發出文告時話，喺度向馬哈迪贈慶再次出任首相一職，都恭喜希望聯盟喺2018年第14屆馬來西亞下議院選舉中，取得勝利。
三級會議

三級會議係指由三個唔同等級去開嘅會議：教會、貴族同平民。教會同貴族希望一個等級一票，但平民就想用一人一票嘅辦法，覺得如果按階級來對佢哋唔公平；但從人數方面睇嘅話，平民係有優勢。最後，三級會議開唔成。

目的
三級會議係為咗解決當時嘅經濟問題，條件係教會同貴族都要交稅。
三義站

三義站ֺ喺臺灣苗栗縣三義鄉，係臺灣鐵路管理局臺中線、舊山線嘅鐵路車站。
吐露港花園

吐露港花園，香港公園之一，遊樂場之一，喺大埔吐露港公路，對大埔海，英文叫Tolo Harbour Garden。行政上歸大埔區。設施有涼亭、自動售賣機、寵物共享公園，以及狗糞收集箱。公園全日開放。歸康樂及文化事務署管。園內禁煙。
園狹長，元洲仔以南，大埔滘以北，分成三區，並唔相連。一區至大，中間東便有大埔鐵路碼頭，有設備測大埔滘氣象同水文。隔公路為策誠軒，即大埔滘火車站舊址，有行人隧道相通。二區有座海邊山仔，上有吐路角觀景臺，亦有測量水準。三區近大埔滘出海水道邊，過橋通白石角，或沿岸通大埔滘。吐露港單車徑亦經過公園，貫通一二三區，為踩單車勝地。話就吐露港公路邊，之不過有高欄，駕車入唔到公園。
向前

向前（粵拼：hoeng3 cin4；1907年11月15號—1975年2月25號），廣東陸豐人，係中華民國國軍少將，亦係黑社會組織新義安嘅創立人。
向井慧

向井慧（1985年12月16號—）係日本男搞笑藝人，搞笑三人組Panther成員之一。
向井莉生

向井莉生 ，係日本嘅一個女藝人同埋配音員。
吐魯番交河機場

吐魯番交河機場（粵音：tou3 lou5 faan4 gaau1 ho4 gei1 coeng4）係喺中國新疆嘅一個機場，喺2010年嗰陣起好兼且開放畀人用嚟搭飛機。
吐露港公路

吐露港公路（英文：Tolo Highway），香港高速公路一條，九號幹線一段。一端駁大埔公路－沙田段，另一端駁粉嶺公路。吐露港公路，南段靠近沙田海同大埔海，北段為內陸，大埔西面山地同北面大窩谷地。由於南段近大埔海，而大埔海英名吐露港（Tolo Harbour），繙自英文故名。
吐露港公路靠海一段，全部為填地。與九廣鐵路並行。未有吐露港公路之前，往來沙田、大埔同粉嶺，必需靠大埔公路。而何東樓到大埔一段，婉轉入山，路窄彎多，難以擴闊至大埔城市需求，因此另建公路。
吐魯番

吐魯番（維吾爾文：تۇرپان‎；拉丁字母轉寫：Turpan）喺中華人民共和國新疆，家下係地級市，叫吐魯番市。
另外，吐魯番亦係中國大陸每年7月份平均氣溫最高嘅城市。

氣候
吐魯番係温帶沙漠氣候（中文：温带干旱半干旱气候），成年都好少雨落，最多雨落嘅月份（6月）先至平均得2.8mm嘅降雨量，加上超多大風，有「火洲」同「風庫」嘅稱呼。佢嘅極端最高氣溫就係1975年7月13號出現嘅49.6℃高溫。喺維吾爾當地，有「沙煲入面煮熟鷄蛋」同埋「石頭上焗熟面餅」嘅講法。佢嘅全年平均氣溫有13.9℃。
吐魯番喺冬天，極端最低氣溫可以去到-28.9℃。
吐魯番盆地

吐魯番盆地（維文：تۇرپان ئويمانلىغى）係喺中國新疆天山腳下嘅盆地，同時係全世界最低嘅盆地，海拔負154米。
夢學

夢學（粵拼：mung6 hok6；英文：oneirology）係指針對夢嘅科學性研究。
夢劇院

夢劇院係香港嘅校園女子二人組合。成員李敏同埋劉文娟都係香港中文大學嘅學生。1988年出道。同年出咗三張大碟。後來成員個別發展。李敏做咗填詞人、編劇、作家同埋電台DJ。劉文娟就單飛出碟，又做過TVB節目主持，1996年結婚移民加拿大。
夢在無夢的夜裡

《夢在無夢的夜裡》（粵拼：mung6 zoi6 mou4 mung6 dik1 je6 leoi5）係臺灣歌手王傑嘅第二十二張個人專輯同埋第十五張國語專輯，呢張唱片響1995年2月開始由飛碟唱片發行。
夢幻街少女

夢幻街少女（日文：耳をすませば，中譯「心之谷」）係知步里工作室根據漫畫家Hiiragi Aoi（柊あおい）嘅同名少女漫畫改編而成嘅動畫電影。
夢夢

夢夢係日本電視遊戲寵物小精靈系列入面嘅其中一隻小精靈，編號151。身體顏色主要係粉紅色。
夢工場

夢工場（Dreamworks）係美國一間好出名嘅電腦動畫製作室。
北歐五國

北歐五國（粵拼：bak1 au1 ng5 gwok3）係喺北歐嘅丹麥、芬蘭、冰島、挪威同瑞典以及佢哋嘅附屬領土夾埋一齊嘅統稱。
北歐兩項

北歐兩項（Nordic combined），又叫做北歐混合式滑雪，係由兩個北歐滑雪項目組成嘅運動比賽，包括越野滑雪同跳台滑雪。佢係冬季奧林匹克運動會嘅其中一個比賽項目。
北歐潮什麼

《北歐潮什麼》（英文：Hipster Tour Scandinavia）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第六輯作品，喺2019年7月1號到11月11號香港時間逢禮拜一20:30到21:00喺J2播。呢個節目會介紹北歐嘅新潮嘢。
北橋站

北橋站係上海地鐵5號綫一個地鐵站，喺閔行區。個站	2003年11月25號啟用。
北歐平原

北歐平原係歐洲北部嘅平原，喺北海同波羅的海之間，大部份喺德國北部同波蘭北部，亦包括丹麥、比利時、荷蘭諸國。當中德國嗰部份就叫北德平原。
北歐滑雪

北歐滑雪，或者叫北歐式滑雪，係其中一個滑雪類型，特色係滑雪板唔可以固定落滑雪鞋鞋踭。
喺冬季奧運，北歐滑雪項目包括越野滑雪、跳台滑雪、北歐兩項，同埋冬季兩項入面嘅越野滑雪。
佛里幾亞

佛里幾亞係細亞細亞古時一個王國，喺前1200到前675年存在。呢個地方亦有畀希臘神話提及。
佛茨海姆

佛茨海姆（德文：Pforzheim）係德國一個城市，喺巴登－烏騰堡，人口約莫12萬。
佛萊辛

佛萊辛（德文：Freising）係德國一個城市，喺拜仁，人口約莫4.8萬。
佛里烏利文

佛里烏利文（Furlan），係意大利佛里烏利用嘅語言，有超過60萬人用。
佛蓋特

佛蓋特（Guy Forget，1965年1月4號—）係法國前職業男網球員，1991年、1996年台維斯盃冠軍。
佛跳牆

佛跳牆係一味福建菜，配料無硬性規定，但多數都有鮑魚、海參、魚翅、花膠、江珧柱呢啲貴價食材，放落個罌度慢慢煮成濃湯。相傳有讀書人飲過後，即場題咗兩句詩：「壇啟葷香飄四鄰，佛聞棄禪跳牆來」，即係話香到連佛都忍唔住跳牆過嚟食，所以就叫「佛跳牆」。
佛誕

佛誕（粵拼：fat6 daan3）係慶祝佛教創始人佛祖釋迦牟尼出世嘅日子，通常係定響農曆四月初八。中國大陸、台灣、日本、韓國、西藏、蒙古、越南、香港同澳門都慶祝佛誕。
佛羅里達群島

佛羅里達群島係南太平洋所羅門群島嘅群島，最大島係恩格拉蘇勒島。
佛蒙特州

佛蒙特州（英文：Commonwealth of Vermont）係美國嘅一個州，1791年加入美國，首府蒙特佩利爾。
基思數

數學中，基思數（Keith number，也叫repfigit數）係一個用特定起始項嘅線性遞推關係數列嚟定義嘅整數。假定一個喺進位制嘅位數：
而序列以 為初始項開始，每一項都由前面項和產生，如果N出依家序列中，咁N就係基思數。
例如用197，按照上便嘅方法建立一個序列：1，9，7，17，33，57，107，197， ....，因此197係基思數。
喺十進制，頭幾個基思數係：14, 19, 28, 47, 61, 75 , 197, 742, 1104, 1537, 2208, 2580, 3684, 4788, 7385, 7647, 7909（OEIS數列A007629）
係咪存在無窮多個基思數仍然係一個有待論證嘅問題，以下嘅基思數只有71個，比素數重稀有。
基戈馬

基戈馬係坦桑尼亞一座城，基戈馬區首府，人口14萬。
基拉韋亞火山

基拉韋亞火山（Kīlauea）係美國夏威夷嘅夏威夷島五座火山其中一座，高4,091米。火山一路都好活躍，長期噴出岩漿。
基拔圖施華

基拔圖施華（粵拼：gei1 bat6 tou4 si1 waa4，葡文：Gilberto Silva，1976年10月7號—）係個退咗役嘅巴西足球員，踢過後衛，效力過英超球會阿仙奴。
基捷基治

基捷基治（Gaël Clichy，1985年7月26號—）係法國足球員，主打左邊衛，左腳踼波，家下踼緊英超球會曼城。佢曾經入選2007/08年度PFA球員英超最佳11人。
基情

基情（英文：Bromance）又叫做兄弟情，網絡上經常用嚟形容男性朋友之間嘅一種暧昧關係，但係佢哋之間唔一定係基佬關係，都唔一定要有血緣上嘅兄弟關係，基情是同性交際入面嘅親密關係之一。
基戈馬區

基戈馬區係坦桑尼亞嘅一個區，喺國土西部，首府基戈馬。
佐治柏克萊

佐治柏克萊（George Berkeley，1685年3月12號—1753年1月14號）係愛爾蘭哲學家，亦係其中一位經驗主義哲學家代表人物。美國加利福尼亞州嘅柏克萊個名就係紀念佢。
佐治畢柏

佐治畢柏（英文：George Peppard，1928年10月1號—1994年5月8號）係一個嚟自美國底特律嘅男演員同埋電影導演，佢嘅出名作品有《珠光寶氣》同埋《平西誌》。
佐治猛甘穆利

佐治猛甘穆利（英文：George Montgomery，1916年8月29號—2000年12月12號）係一個嚟自美國嘅男電影導演同埋演員，佢嘅出名作品有《菲島殲暴戰》同埋《大俠殲仇記》。
佐治比才

佐治比才（法文：Georges Bizet，1838年10月25號—1875年6月3號）係法國浪漫樂派作曲家，歌劇《卡門》係佢嘅代表作。

簡歷
佐治比才喺巴黎出世，九歲入巴黎音樂學院。1857年拿到羅馬獎金，去羅馬進修三年。1863年佐治比才完成佢第一部歌劇《採珠者》。1873年作《卡門》；但首演時反應平平，比才受唔起打擊病咗，三個月之後就鬱死咗，得36歲。
之後《卡門》重演，受重新評價，重成為世界名作。
佐治米高

佐治米高（George Michael，1963年6月25號—2016年12月25號），原名喬治斯·基里亞科斯·帕納約托（Georgios Kyriacos Panayiotou）；係英國創作歌手、樂隊Wham!成員，出名作品包括《Last Christmas》、《Careless Whisper》等。
1980年代初，同Andrew Ridgeley以Wham!出道，隨即紅遍英國同美國，1985年4月訪問中國，係首次有西方流行音樂樂隊歌手喺改革開放初期伴隨大批西方傳媒記者到訪中國。Wham!喺1986年解散。
1988年單飛嘅佐治米高以專輯《信念》（Faith）創下演藝生涯高峰，成為歐美最受歡迎的男歌手之一，佢嘅名曲包括〈Wake Me Up Before You Go Go〉（離去之前叫醒我）、〈Last Christmas〉（去年耶誕）、〈Careless Whisper〉（無心的呢喃）等，唱片銷售量超過1億張。
2016年12月25號，佐治米高喺佢英國牛津郡嘅屋企安詳過身，終年53歲。
佐治溫哥華

佐治 溫哥華（George Vancouver，1757年6月22號—1798年5月10號），英國皇家海軍軍官。出名因為佢嘅1791-1995年探測北美太平洋嘅海岸，包括加拿大卑詩省同美國華盛頓、俄勒岡以及阿拉斯加對出嘅海岸。
佐治獲加布殊

佐治獲加布殊（英文：George Walker Bush，1946年7月6號—）係第43任美國總統，喺2001年到2009年在任。
佢亞爸係美國前總統老布殊，係美國史上第二次由父子先後擔任總統（第一次係約翰·亞當斯同埋約翰·昆西·亞當斯）。佢任內嘅副總統係切尼。
佐治獲加布殊喺任內最為人所知嘅政績，莫過於佢先後攻打過阿富汗、伊拉克，佢將呢兩場仗當做反恐戰爭，為和平、民主而戰，確保世界安全。呢兩場戰爭結束咗原有獨裁者嘅統治，但亦都打死打傷好多平民，同埋美軍士兵死亡人數重節節上升。所以唔少反戰份子都批評佐治獲加布殊，話佢先至係危害世界和平嘅恐怖份子。
喺2008年12月15號，佐治獲加布殊訪問伊拉克期間，响新聞發佈會俾一個伊拉克記者近距離掟兩隻鞋，但都唔中。2009年1月20號卸任畀巴拉克·奧巴馬，之後返番佢鄉下德薩斯州。
偽能叛變

《偽能叛變》（英文：Surrogates），係2009年美國電影，由布斯韋利士、莉達美雪、裴淳華、榮雷美斯、占士康維爾主演，尊尼頓莫士托執導。
偽虎鯨屬

偽虎鯨屬（學名：Pseudorca）係鯨目海豚科嘅其中一個屬。
偽蝦米輸入法

另外，因為 嘸蝦米輸入法 嘅專利權早已經喺2003年11月11日冇咗(注意著作權仲喺度) ，所以只要自己整個漢字對照表,再加埋 偽．蝦米 就可以免費用喇，而且係合法嘅。
更加簡單嘅方法係，下載 嘸蝦米試用版，並且安裝，然後再用偽蝦米，咁就可以永久免費用啦！（睇個參考，入面係教學）  （自己用就好啦，商業用可能違法）
（淨係得6000幾個字，想要多啲就要買正版或者去人哋部機度整。）
不過， 行易有限公司嘅盈利就有可能會少咗。
不過都有啲人話，其實 行易有限公司 已經賺咗咁多錢啦，加上又冇咗專利權，所以係時候俾返蝦米族使用嘅自由喇！
偽德米特里一世

偽德米特里一世（1582年10月19號—1606年5月17號）係俄羅斯沙皇國嘅沙皇，喺1605年到1606年在位。
偽旗行動

偽旗行動，又叫假旗行動，係種隱蔽行動，指偷用第啲組織嘅旗、制服做手段，誤導公眾以為嗰個行動係由第啲組織執行嘅。
偽旗行動係國家間諜常規活動，民主政治選舉都會有好多義忤仔搞破壞，搞抹黑，當中唔一定全部都係政府機關動員，有部份可能係個人自發。

例子同傳聞
1931年9月18號夜晚，大日本帝國關東軍派人身穿中華民國軍服去炸毀柳條湖鐵路，之後話國軍所為，而製造入侵中國東北。
1939年8月31號，納粹德國黨衛隊身穿波蘭軍隊制服入侵德國廣播電台並發表反德言論，之後宣稱係波蘭做，而有藉口入侵波蘭。
1939年11月26號，蘇聯砲擊蘇聯村莊麥尼拉，蘇聯共產黨宣稱係芬蘭做嘅，結果入侵芬蘭。
1954年，以色列情報機關發動蘇珊娜行動，試圖通過偽裝成阿拉伯人襲擊埃及境內西方國家人員同建築，以惡化阿拉伯人同歐美國家關係，直至2005年3月以色列官方承認事實。
1960年代，荷蘭情報與安全總局（英文：General Intelligence and Security Service）設立荷蘭馬克思列寧主義黨以方便向中華人民共和國蒐集情報。
1972年2月24號，美國曼徹斯特聯合導報（英文：New Hampshire Union Leader）刊登一封匿名信（英文：Canuck letter），封匿名信暗示埃德蒙·馬斯基（1972年美國總統候選人之一）南方競選時好失禮噉將法裔加拿大人叫做「加納克人」，令佢由紐咸西州預選落敗，封信唔知邊個作。
2017年4月11號發生2017年多蒙特足球會巴士攻擊，現場發現封信聲稱爾次襲擊係針對德國軍事干預（英文：German intervention against ISIL）伊斯蘭國造成穆斯林喪生展開報復，重揚言會有更多襲擊，除非德國撤軍同埋美軍關閉拉姆施泰因空軍基地 。而可能由極右派（英文：Far-right politics in Germany）策劃，作為反對多元文化主義作為之一。最尾拉到個男人，涉嫌以爆炸案拖冧多蒙特足球會股價，從而沽空賺取利潤。
傀儡政府

傀儡政府或者傀儡政權，係表面睇落去似乎係主權獨立，查實畀外國強權控制，冇權，乜嘢都要聽人哋話嘅政府。呢啲噉樣嘅政府統治嘅國家又叫做傀儡國家。

個名
「傀儡」即係木偶（中文：木偶），畀人用線控制手腳頭頸，扯邊一條線邊一唿就喐一下。呢度「傀儡」同「政府」合埋，即係話個政府好似傀儡噉畀人控制支配噉解。

傀儡政府舉例
齊（中文：劉齊）
1130年～1137年，金國封劉豫（中文：劉豫）做「齊國」皇帝，首都大名府，名義上話統治黃河以南。劉豫嘅齊國查實係金國嘅傀儡，正史叫佢做「偽齊」。
西南高加索臨時國民政府
1918年～1919年，鄂圖曼帝國控制既傀儡政權
遠東共和國
1920年~1923年，蘇聯嘅布爾什維克。
中華蘇維埃共和國
1931年~1937年，喺中國江西嘅蘇聯傀儡政權。
滿洲國
1932年~1945年，喺中國東北嘅日本傀儡政權。
冀東防共自治政府（中文：冀東防共自治政府）
1935年～1938年。之後同「中華民國臨時政府」合併。
蒙古軍政府（中文：蒙古軍政府）
1936年~1939年。1937年改名做「蒙古聯盟自治政府」，1939年併入「蒙古聯合自治政府」。
察南自治政府（中文：察南自治政府）
1937年~1939年，1939年併入蒙古聯合自治政府。
晉北自治政府（中文：晉北自治政府）
1937年~1939年，1939年併入蒙古聯合自治政府。
中華民國臨時政府（中文：中華民國臨時政府）
1937年~1940年
中華民國維新政府（中文：中華民國維新政府）
1938年~1940年。1938年編入咗嗰年成立嘅「中華民國南京國民政府」。
蒙古聯合自治政府（中文：蒙古聯合自治政府）
1939年~1945年，1941年，內部叫「蒙古自治邦」，「半獨立國」化。
中華民國南京國民政府（中文：中華民國南京國民政府）
1940年~1945年
頓涅茨克人民共和國
2014年~2022年，喺烏克蘭頓涅茨克州嘅俄羅斯傀儡政權。
盧甘斯克人民共和國
2014年~2022年，喺烏克蘭盧甘斯克州嘅俄羅斯傀儡政權。
傅佳琳

傅佳琳（英文：Karrine Fu，1996年9月10號—），係香港民主派女政治人，北炮同盟（中文：北炮同盟）成員，曾經做過東區區議會堡壘選區議員、節日慶祝及重大日子紀念活動專責小組副主席。
傅佳琳係居港福建人嘅第三代，喺香港大學文學院畢業。喺2019年第6屆區議會選舉，傅佳琳參選東區區議會堡壘選區，最後打敗在位14年嘅洪連杉，成功當選。
嘆息橋

嘆息橋（意大利文：Ponte dei Sospiri）係意大利威尼斯一處名勝，係條有巴洛克風格嘅石橋。
嘉亨灣

嘉亨灣係香港西灣河私人住宅屋苑，共5座，高213-219米，有63-66層。屋苑2005年起好，響太康街38號，有2,020個住宅單位。
維基同享有多媒體嘅嘢：Grand Promenade
千葉縣

千葉縣係日本本州嘅其中一個縣，就喺東京都隔離，係日本首都東京嘅範圍。
因為有好大片平地，可以用嚟起屋，千葉縣一直以嚟畀東京人當做住宅區看待。好多千葉縣嘅居民，都係喺東京都做嘢嘅人。而好多東京嘅大型建築，例如成田國際機場同埋幕張展覽館，都係喺千葉縣境內。
沿岸就有一大堆工廠，主要都係製鐵同煉油。
千葉紗子

千葉紗子，係日本嘅一個女藝人同埋配音員。
千葉泰伸

千葉泰伸（1971年4月11號—）係日本足球員，司職中場，效力過東芝，及仙台七夕。
千葉直樹

千葉直樹（1977年7月24號—）係日本足球員，司職中場，效力過仙台七夕。
千葉徹彌

千葉徹彌（ちばてつや，Chiba Tetsuya；1939年1月11號—）係日本漫畫家。出名作有《鐵拳浪子》（日文：あしたのジョー）。
千葉徹彌響當時日本所佔嘅中國地滿州國出世。佢老頭響中國時重係紙廠工人。佢細佬千葉亞喜生都係漫畫家。
千葉真也

千葉真也（1983年5月3號—）係日本足球員，司職中場，效力過新潟天鵝。
壹智村小真

壹智村小真 ，係日本嘅一個女藝人同埋配音員。
壹本便利

《壹本便利》（Easy Finder）係舊時香港壹傳媒旗下一本週刊，1991年9月13號創刊，本嚟跟《壹週刊》免費送埋，1992年拆出嚟獨立賣。2006年因為幫只係得14歲嘅童星李蘊拍性感相，同埋偷拍女歌手鍾欣桐換衫嘅相，畀輿論強烈批評同譴責，結果2007年5月23號停刊，不過跟住嗰個禮拜壹傳媒就出版咗全新週刊《FACE》去代替。
壹傳媒大樓畀國安處搜查事件

壹傳媒大樓畀國安處搜查事件係指響2020年8月10號，香港國安處以涉嫌犯《香港國安法》為由，所採取嘅執法行動。事件惹嚟好大爭議。
響行動入面，差人一共拉咗十個人，分別係壹傳媒創辦人黎智英同埋佢兩個仔黎見恩、黎耀恩，另外仲有壹傳媒四位高層張劍虹、周達權、黃偉強同埋壹傳媒動畫公司嘅吳達光，加埋三位社運人士周庭、李宗澤、李宇軒。另外，差人仲進入將軍澳工業邨壹傳媒總部大樓搜查，惹嚟香港同國際好大爭議。
壹週刊

《壹週刊》（英文：Next Magazine）係一本華文傳媒娛樂兼時事資訊秘聞雜誌，由於係每星期出一版次，所以又係叫做周刊。
《壹週刊》由壹傳媒創辦，嚮香港出版，便利店同報檔都有得賣。
《壹週刊》每次一書兩冊，一冊以時事政治為主題，另一冊專講娛樂圈八掛秘聞為主。
《壹週刊》用香港話寫字，常用字係包括激凸、怒炒、前後腳呢啲地道話同自創詞彙咁。
壹岐島

壹岐島（日文：壱岐島）係日本長崎縣一個島，歸壹岐市管。島上特產包括和牛同日式燒酒。
壹獄壹世界：高登闊少踎監日記

《壹獄壹世界：高登闊少踎監日記》（Imprisoned : Surival Guide For Rich And Prodigal）係2015年香港電影，由王宗堯、張建聲、黃光亮、廖啟智、蔡瀚億領銜主演，孫立基導演。故仔由高登討論區網上小說改編，講一個二世祖飲醉酒車死人去踎監嘅經歷。
呢套戲喺馬來西亞上畫嗰陣，個名叫做《監獄風雲2015》。
壹號皇庭

《壹號皇庭》（The File of Justice），係香港無綫電視翡翠台嘅法律題材電視劇，1992年4月19號首播，共13集，逢星期日播出，監製鄧特希。新加坡媒體曾選出二十世紀華語百部經典電視劇，而呢套劇入選百大之一。
壹岐機場

壹岐機場（粵音：jat1 kei4 gei1 coeng4）係喺日本九州地方嘅一個機場，喺1966年嗰陣起好兼且開放畀人用嚟搭飛機。
刑事偵緝部

刑事偵緝部係香港警務處下面嘅一個架構，五個陸上嘅警察總區都有一個，主要負責調查嚴重嘅罪案同跨區嘅罪案，亦都負責收集、整理同評估總區入面嘅罪案情報。
刑偵日記

《刑偵日記》（英文：Murder Diary），係香港電視廣播有限公司同優酷合拍同製作嘅時裝驚慄電視劇，以美劇形式拍攝，由惠英紅、王浩信、姜皓文、袁偉豪、黃智雯、黎諾懿同王敏奕領銜主演，並由戴祖儀、陳煒、菊梓喬、連詩雅同馬貫東聯合演出，編審朱鏡祺同劉小群，監製關樹明。
呢套劇喺2020年5月頭開拍，同年8月尾煞科。2021年6月15號8:00pm喺優酷、myTV Gold、TVB Anywhere 同 Astro GO首播；6月28號起9:30pm喺翡翠台播出；7月19號-22號起因為播奧運而延遲到10:00pm播出；7月23號起延遲到10:15pm播出。宣傳口號係「年度心寒之作」。
呢套劇係2020年香港國際影視展十一部推介劇集之一同2021無綫節目巡禮十四部劇集之一。

故仔大綱
呢套劇圍繞唔同心理病患者，講述一段段意想不到、笑中有淚、懸疑驚慄嘅故事。人與人之間嘅相遇，總有原因，唔係恩賜，就係教訓......
楊碧芯（惠英紅飾）飽受精神分裂困擾，差啲害咗自己個仔葉勁峰（王浩信飾）。勁峰驚嚇過度，竟然解離出體弱但係窩心嘅次人格——朱璣。朱璣苦讀成筆跡同心理剖繪專家，幫身手了得嘅勁峰成為快活臥底，仲將一個犯罪集團連根拔起。
不過，接踵而至嘅奇案竟然令勁峰成為殺人疑犯，亦令到細妹葉朗晴（戴祖儀飾）受到驚嚇而失常。碧芯當年留低子女不顧而去，為咗補償同贖罪，屈就做病院助理去保護個女，但係同勁峰心結難解......
雙重人格嘅勁峰，被啱啱醫好躁鬱症嘅「刑偵之父」聶山（姜皓文飾）賞識，招攬加入特案組，同精神科醫生韋睿傑（袁偉豪飾）、拆彈警花游雁星（黃智雯飾）、法醫人類學家方菀芊（王敏奕飾）一齊惡鬥種種心理偏差嘅高智慧罪犯，偵破多單驚慄懸案。
刑天溯

刑天溯（1978年9月2號—），係中國男歌手同音樂製作人。
刈谷友衣子

刈谷友衣子 ，係日本嘅一個女演員。

拍過嘅作品一覽
呢個表唔完整，歡迎加料。
鈴木先生（2011年4月 - 6月、東京電視台） - 平良美祝 役
金魚俱樂部（2011年7月 – 10月、NHK綜合頻道） - 春川琴 役
使命與心的極限
刑罰

刑罰（sanction）喺法律上係指用嚟罰犯人、令人有誘因遵守法律嘅懲罰。
刎女星

刎女星（Phaedra），即係小行星174，係太陽系小行星帶嘅一粒小行星，喺1877年9月2號發現。
刑警

刑警，又叫刑事警察或者刑事偵緝警察，係查刑事案嘅差人，皆因唔使著軍裝而可以著便裝，所以又叫便衣警察。
響香港，對應刑警職能嘅機構係香港警務處刑事偵緝處。
前960年代

前960年代係指前969年去到前960年之間嗰十年嘅年代。
同呼吸

同呼吸（英文：In Common Breath），係英國一間樓上書局，由香港人喺2021年創立，位於羅浮堡；專門賣港台出版書籍。

店名由來
英文店名源自《願榮光歸香港》英文版其中一句歌詞，中文店名源自以前記者何桂藍參與2020年香港立法會選舉民主派初選嘅「同呼吸，共命運」口號。
同倫

圖入面嘅兩條虛線相對於佢哋嘅端點係同倫嘅。動畫表示咗一種可能嘅同倫。
數學上，同倫（homotopy）係講兩個物件之間嘅連續變化。喺拓撲學上，兩個定義係拓撲空間之間嘅連續函數，如果其中一個可以「連續咁變換」做另一個，咁呢兩個函數就叫做同倫嘅（homotopic），而嗰個連續嘅變換就係兩個函數之間嘅一個同倫。同倫嘅一個重要應用係同倫群同餘倫群嘅定義，佢哋係代數拓撲入面重要嘅不變量。
同和東園路

同和東園中路：從白雲山製藥廠宿舍後邊開始，一直去到同和握山中路近握山東街口。
同和東園北路：從同和握山中路近握山東街口開始，一直去到廣州大道北。
同儕互評

同儕互評，又叫同行評審，係某啲領域評審質素嘅方法，指某人做嘅嘢因為某種原因需要評一評嗰樣嘢合唔合格，做評審嘅會係做開嗰樣嘢嘅同行；用呢種方法嘅主要係有學術界同藝術界。
喺學術界，一位學者嘅研究喺學術期刊發表之前，成果會由期刊交畀同一領域嘅其他學者睇一次先，確保研究質素符合標準，先可以出版。寫建議書問撥款機構攞資助亦一樣，建議書會畀有資格評份建議嘅同行睇過，評審嘅結果會係批唔批研究資金會嘅一個重要參考。
喺藝術界嘅情形都有啲相似。當藝術家寫建議書攞藝術資助嗰陣，評份建議書嘅亦都會包括有資格評佢嘅其他藝術家。
同光

同光係後唐皇帝李存勗嘅年號，相當於公元923年到926年，前後總共4年。
同位素一覽

同位素一覽列出所有已知嘅化學元素嘅同位素。
此表由左到右按照原子序嘅增長而排列，由上到下依照嘅中子數目由少到多噤排。
表格中顏色表示各個同位素嘅半衰期，表格邊緣嘅顏色係表示最穩定嘅核素嘅半衰期。
同佐治弗萊案有拏褦嘅示威

同佐治弗萊案有拏褦嘅示威包括咗自2020年5月26號起，喺美國明尼蘇達州明尼亞波利斯蔓延到全美同全世界嘅一系列針對差人暴行同種族歧視嘅示威。

背景
佐治弗萊案俾差人拘捕時，喺2020年5月25號跪實條頸至死嘅一件案而引發。2020年5月25號晚8點，佐治弗萊（George Perry Floyd）第一間便利店買煙嘅時候，俾人懷疑用假廿蚊美金而報警。差人到場嘗試拘捕佢同埋佢個朋友。差人 Derek Chauvin 用膝頭哥跪喺佐治弗萊案條頸超過八分鐘，成個過程有人直播（Facebook live），佐治弗萊講: 「I can't breathe」（我唞唔到氣）。最後送佢到醫院，搶救之後，就死咗。醫院最初話佢係長期病患死嘅，家屬唔同意。
佐治弗萊嘅死可能係觸發點。自從民權運動之後，警察暴力，特別係對非裔美國人，不時有發生，之中有受警暴嘅人命都冇埋，而部份民權運動嘅示威者就係因為唔滿意啲差人嘅表現行出嚟嘅。1965年「Watts riots」，其中死咗卅四人，大部份黑人。廿世紀最大單嘅暴動，1992年洛杉磯暴動，就係因為黑人 Rodney King 畀班差佬群毆，成過程畀人錄低咗，播出街而引起。

過程
第二日，5月26號，明尼阿波利斯四圍都出現示威，到咗中午，成千人喺佐治弗萊畀人跪頸嘅地方聚集，遊行，仲整咗個簡單嘅悼念點，有獻花、黑色氣球、同寫咗嘢嘅牌... 集會嘅組織者強調要令到呢個示威和平進行。示威者同死者嘅家屬要求拘捕當時全部四個嘅差人，告佢哋謀殺，盡快結案。之後有舖頭建築物俾人破壞。晚頭黑八點，有示威者同差人打起上嚟。
5月27號，明尼阿波利斯示威持續。有一間超級市場受到破壞。洛杉磯，有人圍攻警車，燒美國旗。
28號，示威持續，破壞搶嘢繼續發生，夜晚八點明尼蘇達州長宣佈進入緊急狀態。
5月29號之後，全美國五十個州多個城都有嘅大大細細嘅示威，包括亞特蘭大、柯士甸、波士頓、底特律、侯斯頓、紐約、舊金山等等。
加拿大、紐西蘭同歐洲幾個國家都有示威遊行。
示威响 2020年6月6號達到顛峰，有成五十萬人响美國 550 笪地方示威。
好多舖頭同埋大嘅連鎖店，喺示威中都閂門，令到佢哋冇生意。
同分異構

同分異構（Isomer）係指有相同化學式，但結構式唔同嘅分子，化學性質未必相同。
印度洋中洋脊

印度洋中洋脊係印度洋西部嘅中洋脊，喺印度半島同非洲之間，東面係印度-澳洲板塊，西面係非洲板塊。
印度河

印度河（粵拼：jan3 dou6 ho4；梵文：Sindhu）係巴基斯坦最長嘅河，有3,200公里。印度河由西藏出發，穿過喜馬拉雅山脈流去克什米爾，最後流入印度洋。「印度」呢個名就係嚟自印度河。

描述
印度河喺極具爭議嘅喀什米爾地區嘅流向；呢條河流經拉達克同吉爾吉特-巴爾蒂斯坦，分別由印度同巴基斯坦管理
印度河為巴基斯坦經濟提供重要嘅水資源——特別係巴基斯坦嘅「糧倉」旁遮普省，佢佔咗全國大部分嘅農業產量，仲有信德省。「旁遮普」呢個詞嘅意思係「五條河嘅土地」，呢五條河就係傑赫勒姆河、錢納布河、拉維河、比亞斯河同薩特累季河，最終全部都會流入印度河。印度河仲支持好多重工業，亦係巴基斯坦主要嘅飲用水來源。
唔同嘅資料來源對呢條河嘅總長度有唔同講法。喺呢篇文章用嘅長度係3,180 km（1,980 mi），呢個數字係嚟自2015年嘅《喜馬拉雅氣候同水資源圖集》。 喺歷史上，1909年嘅《印度帝國志》就話佢「剛過1,800英里」。 而2,880 km（1,790 mi）呢個較短嘅數字喺現代資料中都好常見，同3,180 km（1,980 mi）呢個數字一樣。現代版嘅《大英百科全書》最初喺1999年出版時用咗較短嘅測量數字，但喺2015年更新咗用較長嘅測量數字。 呢兩個長度喺現代出版物中都好常見；有時喺同一份作品入面都可以見到呢兩個測量數字。 2011年，一個中國研究小組宣佈咗一個約3,600 km（2,200 mi）嘅延長數字，呢個係根據衛星圖像嘅全面重新測量，同埋一次實地考察去確定另一個源頭位置，但詳細分析仲未發表。
印度河嘅最終源頭喺西藏，但對於確切嘅源頭仲有啲爭議。傳統上認為嘅河源係「獅子口」（Sênggê Kanbab，桑吉藏布），呢個係一個長年冇間斷嘅泉水，離神聖嘅岡仁波齊峰唔遠，有一排長而低矮嘅藏傳佛教佛塔做標記。附近仲有幾條支流，可能形成一條比桑吉藏布更長嘅溪流，但唔同於桑吉藏布，呢啲支流全部都要靠融雪來維持。贊斯卡爾河喺拉達克注入印度河，佢嘅水量喺呢個匯合點之前仲大過印度河本身。 另一種講法就話河流從大約300公里上游開始，喺桑吉藏布同噶爾藏布河匯合嘅地方，呢兩條河分別排水自俄昂隆康日同岡底斯山脈（崗仁波齊，岡仁波齊峰）。2011年嘅重新測量建議源頭應該係岡仁波齊峰東北嘅一個小湖，而唔係之前用嘅兩個點。
之後印度河向西北流過拉達克（印度管理嘅克什米爾）同巴爾蒂斯坦同吉爾吉特（巴基斯坦管理嘅克什米爾），就喺喀喇崑崙山脈嘅南面。希約克河、希加爾河同吉爾吉特河將融冰水帶入主河。佢慢慢向南彎，喺巴基斯坦嘅卡拉巴格進入旁遮普平原。印度河經過南迦帕爾巴特山群附近時會通過4500至5200米深嘅巨大峽谷。佢快速穿過哈扎拉地區，喺塔貝拉水庫被攔截。喀布爾河喺阿托克附近匯入。佢剩餘嘅路程都喺旁遮普同信德嘅平原上，喺呢度河流變得緩慢同高度分支。佢喺米坦科特同潘傑納德河匯合。越過呢個匯流點之後，呢條河曾經叫做「薩特納德河」（「薩特」=七，「納迪」=河），因為而家呢條河帶住喀布爾河、印度河同旁遮普五河嘅水。經過賈姆肖羅之後，佢喺巴基斯坦信德省嘅塔塔南面形成一個大三角洲。
印度河係世界上少數幾條會出現潮汐激湧嘅河流之一。印度河系統主要由喜馬拉雅山脈、喀喇崑崙山脈同興都庫什山脈嘅雪水同冰川供水。河流嘅流量都會跟季節變化——冬天會大幅減少，而喺七月到九月嘅季風季節就會氾濫成災。仲有證據顯示自史前時代開始呢條河嘅路線就一直喺緩慢改變——佢喺1816年地震之後由流入卡奇冷同鄰近嘅班尼草原轉變到向西流。 截至2011年 (2011-唔見咗必要嘅參數 1=月份！)[update]，印度河水喺洪水期間會衝破防洪堤，流入卡奇冷。

歷史
喺巴基斯坦、印度同阿富汗嘅主要印度河流域文明遺址c. 2600–1900 BC
内文：印度河文明同信德歷史
印度河文明嘅主要城市，例如哈拉帕同摩亨佐達羅，可以追溯到大約公元前3300年，代表咗古代世界最大嘅人類聚居地之一。印度河文明由阿富汗東北部延伸到巴基斯坦同西北印度（1947年前），由傑赫勒姆河東邊向上延伸到薩特萊傑河上游嘅羅帕爾。沿海聚落由巴基斯坦-伊朗邊界嘅蘇特卡根多爾延伸到現代古吉拉特邦嘅卡奇。喺北阿富汗嘅阿姆河上有一個印度河遺址叫做肖圖蓋，而阿拉姆吉爾布爾遺址則位於欣登河附近，距離德里僅28 km（17 mi）。到目前為止，大約發現咗超過1,052個城市同聚落，主要分佈喺格哈格爾－哈克拉河同佢嘅支流周圍。呢啲聚落包括主要城市中心哈拉帕同摩亨佐達羅，以及洛塔爾、多拉維拉、加內里瓦拉同拉基加爾希。喺印度河同佢嘅支流上，只發現咗40個印度河文明遺址。不過，值得注意嘅係，大部分發現嘅印度河文字印章同刻字物品都係喺印度河沿岸嘅遺址發現嘅。
大多數學者相信，早期印度－雅利安人嘅犍陀羅墓葬文化聚落喺犍陀羅flourish咗由公元前1700年到公元前600年，當時摩亨佐達羅同哈拉帕已經被放棄咗。
梨俱吠陀描述咗幾條河流，包括一條叫「信度」嘅河。梨俱吠陀嘅「信度」被認為就係今日嘅印度河。喺梨俱吠陀經文入面出現咗176次，其中94次係複數形式，通常用嚟泛指「河流」。喺梨俱吠陀裏面，特別係喺後期嘅讚美詩入面，呢個詞嘅意思縮窄到特別指印度河；例如喺《那地蘇圖颂》嘅河流名單入面。梨俱吠陀嘅讚美詩將所有提到嘅河流都用女性性別表示，除咗布拉馬普特拉河。
印度呢個詞就係源自印度河。喺古代，「印度」最初係指印度河東岸嘅地區，即而家嘅旁遮普同信德，但到公元前300年，包括希羅多德同梅加斯特尼喺內嘅希臘作家已經將呢個詞用嚟指遠至東方嘅整個次大陸。
印度河嘅下游盆地形成咗伊朗高原同印度次大陸之間嘅自然邊界；呢個地區包括全部或部分巴基斯坦嘅省份俾路支斯坦（巴基斯坦）、開伯爾－普什圖省、旁遮普地區同信德，以及阿富汗同印度。第一個併吞印度河流域嘅西歐帝國係波斯帝國，喺大流士一世統治期間。喺佢統治期間，希臘探險家斯基拉克斯受命探索印度河嘅流程。之後亞歷山大大帝嘅入侵軍隊都過咗呢條河。不過，喺佢嘅馬其頓人征服咗西岸，將佢連接到古希臘世界之後，佢哋選擇沿住河嘅南岸撤退，結束咗亞歷山大喺亞洲嘅遠征。亞歷山大嘅海軍上將尼阿庫斯由印度河三角洲出發探索波斯灣，直到抵達底格里斯河。印度河流域之後俾孔雀同貴霜帝國、印度－希臘王國、印度－斯基泰人同嚈噠人統治。幾個世紀以嚟，穆斯林軍隊包括穆罕默德·本·卡西姆、加茲尼的馬哈茂德、穆罕默德·戈爾、帖木兒同巴布爾都過咗呢條河入侵信德同旁遮普，為入侵印度次大陸提供咗一個門戶。
印度無憂樹

（學名：Saraca indica）係蘇木科無憂樹屬嘅常綠喬木仔，喺中國廣東、廣西、雲南、海南同香港、澳門、東南亞、印度同孟加拉、斯里蘭卡都可以搵到。

樣
植株高5～20米。葉草綠到深綠，革質，羽狀復葉，4裂，有6～12個葉，樣似長橢圓形或蛋形，先端比較尖，基部楔形或圓楔形。花屬圓錐花序，橙黃，腋生，但冇花冠；每年3～4月開花。果屬莢果，有些少彎，樣似鐮刀；每年5～9月結果。

用途
植株嘅花可以食得，根、梗、葉、籽可以做藥。喺印度當地成日攞佢做行道樹。
印度次大陸

印度次大陸係亞洲南邊嘅次大陸，皆因地型係半島，亦叫印度半島，北邊係喜馬拉雅山脈，南邊係印度洋，東邊係孟加拉灣，西邊係阿剌伯海。政治上，印度次大陸上嘅國有印度、巴基斯坦、孟加拉、尼泊爾同不丹，南邊重有斯里蘭卡同馬爾代夫。
印度洋槳躄魚

印度洋槳躄魚（學名：Chaunacops coloratus）係單棘躄魚科槳躄魚屬嘅其中一個種。
印度河文明

印度河文明時期，又叫哈拉帕文明時期，係指世界四大文明之一嘅古印度，約莫公元前3300年到前1300年嘅文明。

印度河流域文明
印度河流域文明發生晏過兩河流域文明、尼羅河流域文明，但係早過商朝。考古專家喺印度河流域搵到摩亨佐達羅同埋哈拉帕兩個古代城市遺址，搵到好多石器、青銅器同農作物遺迹，同時出土好多印章，但係印章上面嘅文字到呢家都無人解讀到，甚至確定唔到渠究竟係文字定係圖象符號（印度河文字）。估計城市人口都喺4萬之上。
兩個城市嘅中心都有一個人工堆成嘅土墩，用來衞城。喺呢個土墩上面建有大穀倉，對於佢嘅居民來講，呢個就好似而家嘅中央銀行。城市建築以衛城為中心呈網格狀分佈，有市政建築、場集、作坊、儲存區、民居同埋神廟。每座民居都圍住個院，有幾個房、一間廁所同一口水井。喺摩亨佐達羅嘅衞城上造咗一個大浴池，有私人浴池、會所等。

文化
印度河流域嘅農民種大麥、小麥、棉花、瓜同椰棗。佢哋重養象同埋水牛喺田入面做嘢。呢道有好多手藝精湛嘅製陶人，佢哋用陶輪做陶器，呢個喺嗰時係一項嶄新技術。哈拉帕人用石器，重用青銅做刀、武器、碗同埋雕像。佢哋建立咗發達嘅廢物處理系統，包括有蓋板嘅排水系統同埋倒垃圾嘅斜槽。
留低印度河流域文明嘅居民主要係當地嘅白印度人。家下啲人重解讀唔到佢哋嘅文字。佢哋同蘇美爾城市嘅居民做生意，亦同印度以及中亞部落嘅人做生意，呢個地區同蘇美爾嘅文明好似。印度河文明持續咗800年，重未有人知佢點樣完，但係有幾種講法：河水泛濫、瘟疫、貿易、經濟或國內秩序崩潰等等，甚至有核武戰爭嘅講法。
維基同享有多媒體嘅嘢：Indus Valley Civilisation
印度河水協定

印度河水協定係印度同巴基斯坦兩國之間嘅水資源共享協議，協議晌1960年9月16日由兩國嘅領袖同世界銀行簽署。
因為印度河同另外好幾條支流都係由印度流入巴基斯坦，1947年印巴分治之後兩國喺水資源分配方面出現咗爭拗，後來由世界銀行介入調停，經過多年嘅努力，兩國終於達成咗《印度河水協定》。
根據協定，印度河、奇納布河同傑盧姆河除咗部份河水要供畀克什米爾之外，全部都劃分畀巴基斯坦；而薩特萊傑河、拉維河同比亞斯河就劃分畀印度。之後，巴基斯坦就展開咗長達14年嘅印度河河谷發展計劃。
史堤夫布魯士

史堤夫布魯士（英文：Stephen Roger Bruce，1960年12月31號—）係英倫足球領隊、前足球員。球員時期效力過基寧咸、曼聯、錫菲聯足球會、伯明翰城足球會、諾域治城足球會。
史塔布斯

史塔布斯（粵拼：si2 taap3 bou3 si1；英文：Stubbs；1997年4月12號—2017年7月21號）係美國一隻貓，做過阿拉斯加州馬塔努斯卡-蘇西特納自治市鎮塔基納（英文：Talkeetna, Alaska）嘅鎮長。
佢一出世已經畀人選咗做鎮長。截至2012年為止佢一做就做咗15年。期間帶動咗Talkeetna嘅觀光潮，促進咗旅遊業發展。
史坦華連卡

史坦．華連卡（英文：Stanislas Wawrinka，1985年3月28號—），係瑞士職業網球員，亦係費達拿响2008年北京奧運網球男雙嘅金牌拍檔。
史可法

史可法（1602年12月16號—1645年5月20號），字憲之，又字道鄰，河南開封府祥符縣人（家吓河南開封），祖籍順天府大興縣（而家嘅北京），係南明將領，以盡力守住揚州抵抗大清軍隊而出名。
佢係東林黨人左光斗嘅徒弟，死後謚號忠正，世稱「史忠正」。
史堤芬拉度

史堤芬拉度（粵拼：si2 tai4 fan1 laai1 dou6，羅馬尼亞文：Ștefan Radu，1986年10月22號—）係個羅馬尼亞足球員，司職後衛。而家效力緊拉素體育會。
增江

增江（粵拼：zang1 gong1）係中國廣東嘅河，亦係珠江水系——東江嘅支流，成條分喺廣州東邊嘅增城同惠州龍門縣西邊、韶關新豐。全長189km，流域面積3160km²。
屬下重有8條支流，分別係：
龍門：藍田河、地派水、鐵崗河、白沙河、水漢河、陳禾洞水
增城：派潭河、二龍河
其中地派水屬增江嘅主要源頭。

概況
呢條河嘅源頭喺新豐七星嶺開始流出，向南經過從化阿婆六，到龍門縣藍田瑤族鄉後同藍田水匯合後繼續向南流，去到官海口附近同東江匯合。
增江街道

增江街道（粵拼：zang1 gong1 gaai1 dou6）係中國廣東廣州增城區轄下嘅街道，喺增城區南邊嚿地皮範圍。
增田由紀

增田由紀 ，係日本嘅一個女藝人同埋配音員。
增減數列

增減數列（Monotone Sequence）係數學上其中一種數列，數列入面嘅數值只可以增加或者減少，所以叫做增減數列。

定義
假設係實數列。
如果咁就係增長數列（Increasing）。
如果咁就係遞減數列（Decreasing）。
如果係增長或者係遞減，咁佢就係一條增減數列。

增減趨向定理
假設係一條增減數列而家趨向一點，咁佢一定係被綁定，反之亦然。（）同時，
如果係增長數列，咁。
如果係遞減數列，咁。
證明：
因為綁定性質，所以係啱嘅。
假設係被綁定同時佢係增長數列。
因為佢係被綁定，所以會存在一個實數，令到所有嘅項都符合。
利用實數嘅完備定理，可以知到會有一點。（想要證明到就係趨向嗰一點）
畀任何一個，將，並得知佢唔係嘅上限，所以會有一個第項符合。
因為係增長數列，所以一定會有堆項數符合，。
因此，。
得出，。
增田忠俊

增田忠俊（1973年12月25號—）係日本足球員，司職中場，曾經喺1998年爲日本足球代表隊出場1次。
增槎路

增槎路（粵拼：zang1 caa4 lou6）係中國廣東廣州嘅東南-北走向主幹道，喺白雲區，北邊從慶槎路同西槎路嘅交界開始，一直去到東南邊嘅增埗橋。路上有收費站對外地入廣州嘅車收費。

名
條路因為連接增埗橋同槎頭而改成噉嘅名。

敘述
全長4.8公里，闊42～56米，雙向6～8車道。
增江大道

增江大道（粵拼：zang1 gong1 daai6 dou6）係中國廣東廣州嘅南北走向主幹道，喺增城荔城街道，南邊從沿江東路開始，一直向北去到119省道近從莞深高速公路增城站出入口（119省道路程標記：K37+600）。
其中增江大道北路段屬119省道嘅一部分（119省道路程標記：K35+280～K37+600）。

概要
全長6.4km，闊24～32米，雙向4～6車道，馬路南闊北窄兼分開南、中、北三條。

增江大道嘅三條道路，起點到終點
增江大道南：從沿江東路開始，一直去到光明東路。
增江大道中：從光明東路開始，一直去到東山路同教育路嘅交界。
增江大道北：從東山路同教育路嘅交界開始，一直去到119省道近從莞深高速公路增城站出入口。
增田功作

增田功作（1976年4月30號—）係日本足球員，司職中場，效力過川崎綠茵，及橫濱FC。
增田俊樹

增田俊樹 ，係日本嘅一個男配音員。

配音作品一覽
呢個表唔完整，歡迎加料。
增田卓也

增田卓也（1989年6月29號—）係日本足球員，司職守門員，效力長崎成功丸。
地球聯邦

地球聯邦（日文：地球連邦，英文：Earth Federation）係動畫機動戰士高達系列入面一個虛構國，統治成個地球同附近嘅太空殖民地。
地球異世界

《地球異世界》（Defiance），又叫《抗爭》或者《抗爭之城》，係一部美國科幻西部電視劇，由Rockne S. O'Bannon（英文：Rockne S. O'Bannon）、Kevin Murphy（英文：Kevin Murphy (screenwriter)）同Michael Taylor（英文：Michael Taylor (screenwriter)）創作出嚟。Universal Content Productions（英文：Universal Content Productions）公司製作套劇。
故事發生喺末世後嘅未來，地球被徹底改造，外星種族Votans利用改造地球嘅技術，令到地球受污染，喺預知唔到嘅情況下改變咗本地嘅動植物。劇情開始喺2046年，當時地球已經發生咗好大嘅變化，出現咗新嘅地形，植物同動物滅絕，重有新嘅物種出現。呢套劇主要講喺聖路易斯廢墟上面建立嘅發達城鎮叫「抗爭之城」（Defiance）入面，Joshua Nolan（Grant Bowler（英文：Grant Bowler） 飾演）、佢收養嘅外星女仔Irisa（Stephanie Leonidas（英文：Stephanie Leonidas） 飾演）同埋呢個城鎮嘅新市長Amanda Rosewater（茱莉賓士 飾演）嘅故事，另外重有一班演員扮演唔同嘅角色。
套劇喺2013年4月15號喺Syfy（英文：Syfy）平台播放，佢同時開發咗一隻同名嘅大型多人網上遊戲《地球異世界（英文：Defiance (video game)）》。套劇之後喺2014年9月25號訂咗第三季，有13集，喺2015年6月12號播放。
2015年10月16號，Syfy喺第三季之後取消咗呢套劇集，個原因係財政有問題。隻網上遊戲就繼續運作，喺2016年3月1號，Trion Worlds宣佈幫隻遊戲搞個大型更新，當係套劇集嘅第四季咁宣傳。佢哋講過無計劃幫隻遊戲整續集，而係繼續加新嘅內容。新嘅遊戲版本叫《地球異世界2050》，喺2018年7月10號發售。隻網上遊戲喺2021年4月就結束咗，所有伺服器同埋論壇都已經停止運作。

劇情
2013年，七個物種嘅外星難民（Votan族）嚟到地球周圍嘅軌道上面。佢哋以為會發現呢個星球無乜人居住，同埋適合改造同殖民化，佢哋對人類嘅存在就同人類對佢哋嚟到一樣覺得好驚訝。對於點樣處理外星難民嘅問題引發到一連串大事，其中包括大部分Votan族人嘅飛船喺軌道上俾人摧毀，重有發生咗稱為「Pale之戰」嘅一連串衝突。呢啲事件導致咗大多數國家被毀滅，而Votan族人部署咗唔受控制嘅地球改造技術，改變咗地球嘅景觀，令到生態系統發生咗異變。第七個外星種族Volge喺Pale之戰期間嚟到地球，令到人類同Votan族人都覺得驚訝。呢場戰爭喺抗爭之戰（Battle of Defiance）中結束，而呢場仗發生喺三藩市嘅抗爭要塞（Fort Defiance），嗰度即係以前嘅藝術宮（英文：Palace of Fine Arts）。
好多年之後，嗰場戰爭嘅老兵之一Joshua Nolan同佢收養嘅Votan女兒Irisa嚟到抗爭之城，呢座城鎮就係攞嗰場戰爭嚟命名，而且城鎮建立喺聖路易斯嘅廢墟上面。抗爭之城係人類同埋外星文化嘅大熔爐，喺兩個種族國家之間堅持保持中立。兩個種族國家分別係以紐約市做中心嘅地球共和國，由人類主導，另一個係總部設喺巴西嘅Votanis集團，由外星人主導。Nolan同Irisa只係想喺一啲從天而降嘅Votan飛船殘骸裏面打撈出一個「大地球體」（terrasphere），但係發現咗城鎮嘅前任市長密謀請咗Volge雇佣兵嚟摧毀呢個城鎮。拯救咗城鎮之後，佢哋決定留喺個城鎮一段時間，Nolan被任命為「執法人員」（類似警長）。Nolan調查同前任市長企圖摧毀城鎮有關嘅各種犯罪同埋陰謀，而且呢啲陰謀都同Irisa佢細細個嘅時候喺末世邪教組織嘅手中被救出嚟，重有埋喺呢座城鎮地下嘅Votan飛船有關。佢重要應付同Irisa同埋前任市長無關嘅問題，例如城鎮裏面兩個最有錢家族之間嘅世仇，第一個家族係McCawley家族（人類），擁有同經營著城鎮經濟要依賴嘅Gulanite礦場，另一個家族係Tarr家族（外星人），運作緊有組織犯罪活動。

製作
2011年6月，Syfy（英文：Syfy）宣佈佢哋會拍一部電視劇，套劇由Rockne S. O'Bannon（英文：Rockne S. O'Bannon）開發，由Universal Cable Productions（英文：Universal Content Productions）製作。重有宣佈套劇會同Trion Worlds（英文：Trion Worlds）製作嘅電子遊戲互相有連繫。後來證實，Syfy已經幫套劇集嘅第一季訂咗13集，喺2012年底或者2013年夏天首播。2012年7月，宣佈套劇集同遊戲會喺2013年4月首度亮相。
選角公告喺2012年1月開始，Grant Bowler（英文：Grant Bowler）係第一個被揀出嚟嘅人。Grant Bowler扮演Joshua Nolan，係「一位喺繁榮城市裏面嘅執法人員」。2月8日，TVWise披露咗五個主要角色嘅簡介。後來有報道講，套劇嘅製作人曾經考慮揾姬莉安德遜扮演Amanda或者Stahma。但係由於佢哋認為姬莉安德遜對拍番電視劇無興趣，所以就無咗進展。2012年3月8號，宣佈茱莉賓士、Stephanie Leonidas（英文：Stephanie Leonidas）、Tony Curran（英文：Tony Curran）同Jaime Murray（英文：Jaime Murray）俾人揀咗加入卡司陣容。茱莉賓士扮演Amanda Rosewater，係抗爭之城嘅市長；Stephanie Leonidas扮演Irisa，係「一位好靚嘅戰士，佢屬於一個叫做Irathients族嘅外星種族」；Tony Curran扮演Datak Tarr，係「Amanda嘅助手」；Jaime Murray扮演Stahma Tarr，係「Datak好靚而且有規矩嘅老婆」。
第一季嘅製作喺2012年4月喺多倫多開始。
語言學家David J. Peterson（英文：David J. Peterson）幫第一季裏面嘅唔同外星種族「Castithans族」同埋「Irathients族」開發咗兩種完整嘅語言。另外幫兩個種族「Indogenes族」和「Liberata族」准備咗基本嘅語言。喺套劇結束嘅時候，David J. Peterson已經開發咗三種完整嘅語言（另外一種係Omec語，Kinuk'aaz），另外重幫咗Kastíthanu、L'Irathi、Indojisnen同Kinuk'aaz開發咗四種唔同嘅文字。
2013年5月10號，Syfy訂咗《地球異世界》嘅第二季，總共有13集，喺2014年6月開始播出，製作時間係2013年8月至12月。
地理學第一定律

Waldo R. Tobler（英文：Waldo R. Tobler）嘅地理學第一定律（英文：Tobler's first law of geography）講嘅係「所有嘢都同第啲嘢有關係，但係近嘅嘢嘅關係大過遠嘅嘢」。呢個第一定律係空間相關性（英文：spatial dependence）同空間自相關性呢啲基本概念嘅基础，特別係應用喺空間插值（英文：Multivariate interpolation）中嘅反距離加權（英文：Inverse distance weighting）方法，並且支撐咗克里格法（英文：Kriging）嘅區域化變量理論（英文：regionalized variable theory）。佢係大衛休謨鄰近法則嘅現代表述。
托布勒係1969年舉行嘅國際地理聯合會定性方法委員會會議上首次提出咗呢個開創性嘅諗法，後尾佢喺1970年將呢個諗法發表出嚟。雖然講出嚟好簡單，但是呢個諗法嘅意義深遠。如果無呢樣嘢，「原則上地球表面任何地方嘅各種狀況都能夠喺任何細區域裏便出現。通過賦予屬性畀面狀對象嚟描述佢嘅近似均質嘅區域將唔會存在。地形表面會亂晒坑咁，度度都係無窮大嘅坡度，並且啲表面嘅輪廓會無限密集兼且扭曲。空間分析，甚至乎生活本身，都係冇可能嘅。」
而地理學第二定律就冇咩人知道，呢個係對第一定律嘅補充：「興趣區域（研究關注嘅區域）出便嘅現象會影響入便發生嘅嘢」。

基礎同背景
呢個理論係基於距離摩擦（英文：Friction of distance）嘅概念，即「距離本身阻住咗地點之間嘅相互作用。兩個地方相距越遠，障礙或成本就越大」。例如，同行路去街坊嘅士多買三文治相比，人們冇乜理由穿過成個城鎮去買一樣嘅三文治。呢個例子中，障礙或成本可以攞時間（時間量同時間值）、交通成本同埋個人肌肉能量損失嚟計，呢啲都要加埋到買三文治嘅價錢裏便，令到摩擦比較高。距離嘅摩擦同成本嘅增加共同導致咗距離衰減效應。